DISSERTATIO  MEDICA 


INAUGURALIS 


DE 


PNEUMONIA. 


DISSERTATIO  MEDICA 

INAUGURALIS 


DE 

PNEUMONIA ; 

QUAM, 

ANNUENTE  SUMMO  NUMINE, 

EX  AUCTORITATE  REVERENDI  ADMODUM  VIRI, 

B.  GEORGII  BAIRB,  SS„  T.  P. 

ACADEMI/E  EDINB URGENAE  PRAEFECTI  / 

NECNON 

Amplissimi  SENATUS  ACADEMICI  Consensu,  et 
Nobilissimas  FACULTATIS  MEDICiE  Decreto  ; 

Pro  ©rasu  Doc  toris, 

SUMMISQUE  IN  MEDICINA  HONORIBUS  AC  PRIVILEGIIS 
RITE  ET  LEGITIME  CONSEQUENDIS, 

ERUDITORUM  EXAMINI  SUBJICIT 

ROBERTUS  NIMMO, 

SCOTO-BRIT  ANNUS. 


c<  BcuXojz  iyc>)  A ccov  croov  Iftfteivoti  q  ct7iroXz(j-&cit” 

'OMHP. 

“  Pallida  mors  aequo  pulsat  pede  pauperum  tabernas, 

“  Regumque  turres.”  Hor. 


CALENDIS  AUGUSTI,  HORA  LOCOQUE  SOLITIS. 


EDINBUPGI : 

EXCUDEBAT  P.  NEILL. 


MDCCCXXI. 


,  '  Ki 


%*.  ..  ..  .  - 


?  V  ’;r 


fi  < 


. 


v.<  '  ■ 


GULIELMO  NIMMO  STEVENSON,  M.  D. 

I 

DE  GI LMERTON, 

CLARISSIMO  AMICORUMQUE  OPTIMO; 

OMNIBUS  VIRTUTIBUS, 

QUiE 

HOMINEM  ET  CIVEM  EXORNANT, 

EXIMIE  CONSPICUO  ; 

OB  AMICITIAM  VERE  PATERNAM, 

ET  MULTA  BENEFICIA  IN  EUM  COLLATA, 

* 

NUNQUAM  OBLIVISCENDA  ; 

HASCE  STUDIORUM  PRIMITIAS, 

ANIMI  GRATISSIMI  PIGNUS, 

SUMMA  CUM  OBSERVANTIA, 

D,  D.  D.que 


AUCTOR. 


IV  •  ’  :  ) 


■ 


■  -  .  i/. 


4  v.  ;<•••.  ;r  -■ 


. ■  -  r'  .  . 


mhout  o0f ’o  "  y»  i  ).  A 

r.t x  jte  icvyskzon-fi.  ?v  xxL  h?..  iifromu*}#*!  ,0J 

.  «T, 

■  . 7  </; *  *•  . ,  .  v...  i;’  ;i  '  > 


^  .  Ili  ;  ■- 

~s,f  ;•  d.  •  :% : cl>  ;  ;..  •  -  iiJZtvAi  atftb 

-v  ;  ;s .  ■  .■  ,v,  :  ■  v  :,  ,  o-x‘^3  .3» 

•V-V  BUUi  T  vv  r,.:..  ••;•!  -3  V?  paixf  iJ  ‘ 

'  V  f  :>f  {*•; «•? .  v  ■  -  -  •  ?ji f,%  /v,  lOf*- :  "*•  v  '9flf 


DISSERTATIO  MEDICA 


INAUGURALIS 


DE 


PNEUMONIA. 


Roberto  Nimmo,  Auctore. 


A  Culleno  celeberrimo  illo  medico  et  nosolo- 
go,  Pneumonia  ad  classem  Pyrexiarum^  et  ordi¬ 
nem  Phlegmasiamm  refertur,  atque  verbis  se¬ 
quentibus  definitur. — “  Pyrexia ;  dolor  in  qua¬ 
dam  thoracis  parte,  respiratio  difficilis ;  tus¬ 
sis.”  Signa  in  hac  definitione  brevi  memo¬ 
rata,  utrisque  formis  communia  sunt,  neque 
per  se  morbi  satis  naturam  explicant.  Pe- 

ripneumonia  vel  Pulmonitis  ab  eo  definitur. 
“  Pneumonia  (Peripneumonia),  pulsu  non  sem- 
per  duro,  aliquando  molli ;  dolore  thoracis  obtu¬ 
so  :  respiratione  perpetuo  difficili,  saepe  non  nisi 
trunco  corporis  erecto  exercenda ;  faciei  tumidae 
colore  purpureo;  tussi  plerumque  humida,  saepe 
cruenta.”  Ab  eodem  definitur  Pleuritis ;  44  Pneu¬ 
monia  (Pleuritis,)  pulsu  duro ;  dolore  plerumque 
lateris,  pungente,  sub  inspiratione  praesertim  auc¬ 
to  ;  decubitu  in  latus  molesto  ;  tussi  dolentissima 
initio  sicca,  postea  humida,  saepe  cruenta.”  Hae 
definitiones  quippe  quae  signa  utrisque  formis  pro¬ 
pria  complectuntur,  utilissimae  sunt,  ideoque  digT 
nae  quae  memoria  teneantur. 


DE  SIGNIS, 

Morbus  hic  fere  cum  frigido  stadio  aggredi¬ 
tur,  cui  illico  calor  totius  corporis  auctus,  cum 
pulsu  arteriarum  frequentiore,  qui  simul  plerum¬ 
que  validus  et  durus  est,  quamvis  aliquando, 
praecipue  in  hoc  morbo  provecto,  debilis  et  mollis 
observatur ;  spiritus  difficultas,  dolor  et  tussis  ur- 

gent,  et  praecipue  dolor  aut  acutus  aut  obtusus  in 
aliqua  thoracis  parte ;  sub  inspiratione  auctus  est, 
sed  aliis  alia  :  modo  sub  osse  pectoris  sentitur, 
modo  inter  scapulas  :  cum  latus  aggreditur,  saepis¬ 
sime  circiter  mediam  partem  sextae  aut  septimae 
costae  cruciat.  Dolor,  si  in  pulmonibus  inflam¬ 
matio  sit,  obtusior  est ;  atque  in  parte  dolente, 
aeger,  ut  ipse  putat,  potius  onus  et  angustiam 
praesentit. 

Respiratio  difficilis  in  aliis  major  est,  in  aliis 
minor,  prout  pulmo  ipse  aut  pleura  inflamma¬ 
tione  afficiatur,  et  perficitur  facilius  in  positioni¬ 
bus  quibusdam  corporis  quam  in  aliis:  facilior 
plerumque,  si  non  semper,  est,  aegro  erecto,  quam 
si  in  latere  vel  supinus  jaceat. 

In  hoc  morbo  aegri  tussi  vexantur ;  quae  omnia 
caetera  mala  graviora  reddit :  et  saepe  primum  hu- 
mida,  in  quibusdam  exemplis  autem  primo  sicca 
est,  sed  morbo  provecto  plerumque  humida  fit,  et 
multa  pituita  subflavida,  vel  albida,  nonnunquam 
sanguine  tincta,  e  pulmonibus  ejicitur.  Aliquan¬ 
do  aegrum  urget  tussis  sicca,  quae  nihil  quicquam 

emollitur:  dum  medicamenta  et  remedia  effica- 
cissima  adhibita  fuerunt.  Facies  turgescit,  rubes¬ 
cit,  aut  purpurescit ;  livescunt  labia,  atque  lin¬ 
gua,  fauces  internae  asperae  et  subfuscae  videntur  : 
oculi  turgescunt,  et  prominent,  sanguine  suffusi 
praeter  solitum  rubescunt.  Urina  initio  parca, 
tenuis  et  pellucida  est,  postea  rubra,  atque  frigida, 
sedimentum  lateritium  deponit.  Alvus  varia  est, 
sed  plerumque  tarda,  et  astricta. 

Sin  inflammatio  neglecta,  per  pulmones  et  par¬ 
tes  vicinas  tendit,  et  tandem  transitum  sanguinis 
liberum  per  viscera  impediendo,  vasa  cervicis  tu¬ 
mida  fiunt ;  et,  denique  suffocatio  horribilis  indu¬ 
citur  ;  vel  si  res  aliter  se  habet,  aut  suppurationem 
movendo,  aut  gangraenam  efficiendo,  lethalis  est ; 
urget  angor,  haud  tolerandus ;  sudores  frigidi  in 
fronte  et  temporibus  oriuntur,  intumescunt  extre¬ 
mitates,  singultus,  subsultus  tendinum,  delirium 
adsunt,  demumque  mors  quietem  miseris  affert. 
Nequaquam  autem  semper  in  mortem  abit,  nam¬ 
que  secundo  die,  interdum  serius,  mucum  copio¬ 
sum  albidum,  et  satis  spissum,  expectorat  aeger, 
cui  exiguae  striae  sanguinis  intermiscentur;  tum 

inflammatio  plerumque  paulatim  subsidet,  neque 
diutius  in  periculo  ille  versatur. 


DE  FINIBUS. 

Vulgo  dicitur,  Pneumoniam  resolutione,  sup¬ 
puratione,  aut  gangraena  finiri ;  modo  fit  ut  ex  pa¬ 
tulis  arteriarum  osculis,  humor  sanguineus  aut 
serosus  in  saccum  pleurae,  aut  in  pulmonum  sub¬ 
stantiam  parenchymatosam,  exudat,  et  tanta  co¬ 
pia  ut  ocius  vel  serius  aegrum  suffocet. 

DE  RESOLUTIONE. 

Morbum  hunc  resolutione  desiisse  dicitur, 
cum  signa  generalia,  et  pectoris  interni  affectus 
prorsus  conquieverint,  homine  in  bona  valetudine 
relicto  antequam  morbus  invaserit,  et  partes  quae 
priore  inflammatione  affectae  fuerant,  paulatim 
conditionem  naturalem  recuperant.  Resolutioni 
non  adest  exinanitio  quaedam  manifesta,  quale 
est  sputum  liberum,  copiosum,  subflavum,  satis 
spissum,  cui  intermistae  exiguissimae  sanguinis 
striae  observantur ;  et  si  haec  expectanda  est,  san¬ 
guinis  e  naribus  profusio,  aut  e  venis  haemorrhoi- 

dalibus,  alvi  profusio,  sudor  copiosus  per  totum 
corpus  diffusus,  febris,  spirandi  difficultas,  dolor 
et  tussis,  remittunt.  Inflammatio  quando  intra 
dies  septem,  aut  quatuordecim,  non  resolvitur,  nec 
per  expectorationem  repurgatur,  in  suppuratio¬ 
nem  ruit. 


DE  SUPPURATIONE. 

Indicia  sunt,  dolor  cessans,  et  sensus  plenitu¬ 
dinis  in  parte  affecta,  febris  sine  causa  manifesta 
inordinate  exacerbata;  interdiu  mitior,  vespere 
gravior ;  horroribus  frequentibusque  interdum, 
genarum  deinde  rubore  stipata,  demum  loco  in 
quo  dolor  antea  vexaverat,  tussis  magna  praesenti- 

1  c  j 

tur,  spiritus  foetet,  et  respiratio  minus  dolens,  sed 
magis  oppressa.  Sudores  multi  circa  pectus  aut 
collum  erumpunt ;  malae  subinde  rubent :  oculi 
cavi  fiunt :  tussis  et  tussiendi  cupiditas  vexant : 
latus  porro  quod  abscessit  et  in  quo  pondus  insi¬ 
det,  altero  calidius  esse  solet,  et  saepe  dolet  et  ex- 
trorsum  intumescit ;  abscessus  magni,  sacco  late 
rupto.  AEger  mox  fere  strangulatur,  sed  si  pus 

collectum,  et  hiatus  sacci  qui  eum  continet  par¬ 
vus,  tota  quantitas  ejus  paulatim  exscreatur. 
Contra,  abscessus  sedem  prope  superficiem  habet, 
non  raro  in  substantiam  spongiosam  pulmonis  ir¬ 
rumpit,  et  Empyema  gignit. 

Empyema  pus  autem  ex  vomica  interdum  in 
saccum  pleurae  erumpit;  pus  effusum  in  hunc 
saccum  medicis  sese  sonitu  fluctuante  prodit. 
Empyematis  definitionem  sequentem  Culle- 
nus  edidit:  “  Post  Pneumoniam  suppuratione 
terminatam,  saepe  post  vomicam,  remissio  doloris, 
dum  perstant  dyspnoea,  tussis,  decubitus  difficilis, 
et  febris  hectica,  saepe  cum  sensu  liquoris  in  pec¬ 
tore  fluctuantis  et  signis  hydrothoracis.”  Haud 
raro  etiam,  tument  pedes,  in  urina  aliquid  sedi¬ 
menti  albidi,  foetentis  aut  tenacis  subsidet ;  anima 
foetet ;  corpus  macie  contabescit. 

Suffocatio. — Effusio  sanguinis  vel  lymphse  in 
cellulas  aereas  pulmonum.  Pneumoniam  nonnun- 
quam  infert,  nimirum  quae  vasa  hujus  visceris 
comprimendo,  liberum  sanguinis  transitum  irnpe- 

dit.  Hinc  tumor  cervicis  vasorum,  et  color  vul¬ 
tus  purpureus,  ut  supra  dixi,  oriuntur. 

Suffocatio  quoque  ex  lympha  in  ramulos  bron¬ 
chiorum,  vel  cellulas  pulmonis  effusa,  nonnun- 
quam  fit.  Observandum  est,  Pneumoniam  in¬ 
terdum  crustam  mollem,  ab  superficie  interna 
pleurae  secretam,  et  etiam  effusionem  humoris  te¬ 
nuis  albidi  in  thoracis  cavis,  efficere:  et  etiam  ef¬ 
fusionem  in  cavo  pericardii  fere  reperiri. 

DE  GANGRENA, 

H^c  terminatio  rarissima  est :  ubi  igitur  inci¬ 
pit,  jam  dolor  evanescit,  siiie  causa  manifesta; 
ejus  loco  pondus  in  pectore  percipitur,  viresque 
summopere  dejiciuntur,  pulsus  fit  parvus,  debilis, 
celer  et  inaequalis,  facies  pallida,  et  tetra,  inter¬ 
dum  rubra ;  extremitates  frigescunt,  sputum  ni¬ 
grescit,  saepe  etiam  foetet :  latus  interdum  quod 
dolor  vexavit,  macula  livida  aut  nigra  foedatur, 
delirium,  et  brevi  tempore  mors  scenam  claudit. 

DE  CAUSIS. 

Causae  Remotae, — sunt  eae  quae  corpus  supra 
modum  implent,  ac  omnibus  aliis  morbis  acutis, 
homines  obnoxios  reddunt ;  hinc  patet  cur  sanio¬ 
res  ac  validiores  saepissime  hoc  morbo  afficiantur, 
et  cur  eidem  magis  opportuni  sint,  quam  qui  ex 
morbis  inveteratis  vel  aliunde  debilitati  fuerunt. 
Illa  quae  corpora  hominum  supra  modum  implent, 
sunt  carnium  vinique  usus  immodicus,  alvus  tar¬ 
da,  exhalatio  cutis  parca,  somnus  nimius,  et  simi¬ 
lia.  Inflammatio  pulmonis,  seu  ejus  membrana¬ 
rum  viros  frequentius  quam  foeminas  aggrediens, 
majori  illorum  plenitudini,  et  causis  excitantibus 
saepius  illis  admotis,  attribuenda  est. 

Quaedam  aetas  Pneumonia  favet,  rarissime  ap¬ 
paret  vel  citra  pubiertatem  vel  in  aetate  provecta, 
et  frequentissime  occurrit  intra  annum  aetatis 
quadragesimum  quintum  et  sexagesimum,  sed 
nulla  aetas,  nec  sexus,  ab  ejus  impetu  immunis 
3  B 

est:  ille  cui  structura  thoracis  prava  est,  etiam 
Pneumoniae  pronus  sit. 

Causje  proximae, — sunt  eae  quae  in  opportunis 
corporibus  morbum  excitant ;  aut  faciunt,  ut  pul¬ 
mones  sanguine  nimio  impleantur,  aut  impediunt 
ne  sanguis,  quamvis  copia  modica,  per  eos  expedite 
transmittatur.  Quae  hae  sint,  paucis  dicendum 
est.  Primi  generis  est  frigus  cum  humore  sum¬ 
mo  corpori  admotum,  frigus  corpori  frequentissi¬ 
me  hieme  et  vere  illatum,  calore  ingente  subito 
subsequente :  magna  vis  exercitationis  :  tussis  ve¬ 
hemens,  crebra  et  longa :  vehementissimse  animi 
concitationes  :  meri  intemperantia :  ingluvies :  et 
omnia  qualiacunque  molimina.  Secundum  ge¬ 
nus  omnia  comprehendit,  qualiacunque  sint,  qui¬ 
bus  obstatur  ne  per  pulmones  sanguis  libere  tran¬ 
seat  :  hujusmodi  sunt  pulmo  nimis  extensus,  vel 
multum  loquendo,  vel  cantando,  vel  instrumenta 
musicae  inflando ;  ventriculus  cibo  et  potu  grava¬ 
tus,  et  septi  transversi  descensum  impediens : 
acria  in  pulmones  recepta,  seu  chemica,  seu  me¬ 
chanica,  vis  externa,  et  metastasis  ab  aliis  morbis, 
interdum  malum  excitant. 

DIAGNOSIS. 

Morbi  quibus  Pneumonia  est  similis,  sunt 
Catarrhus,  Gastritis  et  Hepatitis. 

Catarrhus. — -Signa  pyrexiae  in  Pneumonia 
magis  vehementer  quam  Catarrho  urgente,  ar- 
dent:  hoc  praesente,  respiratio  minus  est  diffi¬ 
cilis,  et  pectoris  dolor  abest.  Sed  confitendum 
est,  tantam  haud  raro  his  morbis  similitudinem 

esse,  ut  medici  peritissimi  accurate  et  certe  dis- 

* 

tinguere  nequeant,  uter  urgeat. 

Gastritis. — In  Gastritide  dolor  regionem  epi¬ 
gastricam  et  hypochondriacam  sinistram  solum¬ 
modo  occupat,  et  ab  omnibus  in  ventriculum  as¬ 
sumptis  augetur ;  aeger  perpetua  nausea  et  vomitu 
vexatur,  pulsus  frequentissimus  et  imbecillis,  si- 
mulque  vires  plus  in  hac  quam  in  Pneumonia,  aut 
in  cujusvis  alius  partis  inflammatione,  sunt  im¬ 
minutae  ;  his  notis  praesentibus.  Pneumonia  ab 
Gastritide  facile  dignosci  poterit. 

Hepatitis. — In  Hepatitide,  dolor  in  hypo¬ 
chondrio  dextro  situs  est,  et  pressura  plerumque 
plus  minusve  augetur,  atque  subinde  ad  clavicu¬ 
lam  et  summum  ejusdem  lateris  humerum  per¬ 
tendit  ;  spirandi  difficultas  magis  in  Pneumonia 
quam  in  Hepatitide  urget :  in  hac,  facies  pallida, 
et  haud  raro  suhflava,  etiam  oculorum  tunicae 
scleroticae,  ac  urina,  fellis  resorptionem  indicant, 
atque  tussis  plerumque  per  totum  morbum  sicca 
est. 

# 

PROGNOSIS. 

Ubi  signa  ab  initio  mitia  fuerunt,  neque  cito 
increscunt :  Si  febris  levis  sponte  aut  post  medi¬ 
cinam  sumptam  remittit,  et  dolor  itemque  tussis ; 
ubi  aequaliter  corpore  toto  sudor  tepidus  oritur,  et 
calorem  ejusdem  paulatim  temperat ;  si  sputum 
sit  satis  copiosum,  subalbidum  vel  flavum,  exi¬ 
guis  sanguinis  striis  variatum,  et  pauxillum 
hujus  e  naribus  distillat,  aut  si  post  hunc  de¬ 
tractum  dolor,  spirandi  difficultas,  et  febris  le- 

ventur,  morbus  ad  resolutionem  spectare  haben¬ 
dus  est,  et  prognosis  fausta  est. 

Ubi  ab  initio  febris  vehemens,  dolor  acutus 
cruciet  et  respirationem  impediat,  aut  dolor  obtu¬ 
sus  summam  spirandi  difficultatem  inducat :  aut 
si  dolor  in  statu  primo  uni  lateri  pectoris  solum¬ 
modo  infixus  ad  alterum  tendat :  si  aeger  in  unum 
solum  latus  vel  supinus  decumbere  possit ;  aut 
speciatim,  si  non  nisi  corpore  erecto,  et  etiam 
tum  haud  facile,  spirare  possit :  si  morbus  medi¬ 
camentis  idoneis,  remediisque,  mitigari  recusat :  et 
horror  subinde  corpus  percurrit,  sputum  cessans, 
et  tussis,  et  excretio,  dum  effusus  quilibet  humor, 
in  cellulis  aerem  vehentibus  pulmonum  contine¬ 
tur,  vires  effugisse,  atque  mortem  instare,  indi¬ 
cant.  Ubi  dolor  subito  cessat,  pulsus  parvus,  ce¬ 
lerrimus,  inaequalis,  et  simul  facies  cadaverosa, 
haec  gangraenam,  laboranti  parti  supervenisse,  ne¬ 
que  diutius  aegrum  servari  posse,  ostendunt.  Ubi 
expectoratio  foetida  est,  sudores  frigidi  circum  ca¬ 
put,  collum  et  humeros,  erumpunt :  vasa  cervicis 
turgent ;  extremitates  frigescunt.  Labia  arida 
et  nigra,  lingua  retracta  ad  palatum,  cutis  squa- 

lida,  foetor  ex  omnibus  partibus  corporis,  urina 
rubra  et  foetida,  spiritus  et  sudor  foetidus,  faeces 
foetidissimae,  sitis  magna,  abdomen  tumidum,  om¬ 
nia  signa  infaustissima  sunt. 


DE  RATIONE  MEDENDI. 

Quo  discutiatur  inflammatio,  medici  debent 
non  solum  aegro  praecipere,  ut  ab  omnibus  quae 
ipsum  stimulent  et  irritent,  summopere  abstineat, 
sed  sanguinis  missione,  purgatione  leni  alvi,  et 
post  sanguinis  detractionem  exulceratione  ei  quo¬ 
que  subvenire.  De  liis  itaque  deinceps  paucis 
dicendum  est.  iEgros  abstinere  non  solum  opor¬ 
tet  a  carnibus,  potulentisque  meracioribus,  sed 
etiam  silentium  sibi  indicere,  et  simul  cavere 
omnia  quae,  fauces  irritando,  tussim  exasperent. 
iEger  cavere  debet,  ne  corpus  nimio  extrinsecus 
calescat,  et  eum  surgere  identidem  e  lecto,  aut  le¬ 
vibus  vestimentis  tectum  decumbere  oportet ;  cu¬ 
biculi  calor  esse  debet,  uti  Cullenus  putat, 
inter  gradum  thermometri  Fahrenheitiani  quin¬ 
quagesimum  et  sexagesimum. 

Sanguinis  detractio  subita,  vena  brachii  incisa, 
haud  dubie  auxilium  potentissimum  est ;  et,  igi¬ 
tur,  omnium  princeps  ad  Pneumoniam,  et  revera 
ad  omnes  viscerum  inflammationes  acutas,  subi¬ 
gendas.  Cum  haec  inflammatio  adesse  observa¬ 
tur,  ad  hoc  remedium  eflicacissimum,  medicum 
quam  celerrime  confugere  oportet.  Ex  brachio 
lateris  dolentis  mittendum  mavult  Cuelenus  ; 
sed,  ut  nobis  videtur,  nihil  interest,  dummodo  e 
plaga  ampla  et  pleno  rivo  effuse  effluat.  Quan¬ 
tum  sanguinis  prima  vice  detrahendum  est,  vio¬ 
lentia  signorum,  ratio  virium  et  corporis  indoles, 
aetas  aliaque,  docebunt.  Si  dum  effluit  sanguis, 
dolor  mitescit,  et  spirandi  difficultas  levior  sit, 
profluvium  inhibeatur ;  morbus  quoties  sic  recru¬ 
descit,  si  opus  sit,  eadem  ut  antea  copia,  vel  ma¬ 
jore,  sanguis  denuo  mittendus  est. 

Quod  ad  repetitionem  hujus  remedii  pertinet, 
si  dolor  et  spirandi  difficultas  perstent,  imo  vero, 
si  post  remissionem  redierint,  et  si  respiratio 
plena  sit,  et  si  pulsus  arteriae  radialis  durus  ea 
signa  comitetur,  vena  secanda  erit,  et  quantitas 
sanguinis  magna  vel  parva,  secundum  statum 

signorum  et  pulsus  etiam  in  eodem  die.  Aspec¬ 
tus  sanguinis  missi  medicum  de  hac  re  haerentem 
juvet ;  minime  vero  praetereundum  est,  materiam 
albam  corii  instar,  in  sanguine  formatam,  non 
posse  haberi  signum  certum  inflammationis  prae¬ 
sentis,  scilicet  quae  sanguini  sanorum  nonnun- 
quam  adest ;  haec  superficies  coriacea  alba,  cum 
motu  arteriarum  valido  et  firmo  exinanire  venas 
donec  indicia  cessaverint,  medicum  sinit  et  pos¬ 
tulat.  Postquam  vires  aegri  patiantur,  detractio 
localis  hirudinibus,  vel  cucurbitulis  cum  ferro, 
non  tantum  non  periculosa  sed  utilissima  erit : 
hirudines  vel  cucurbitulae  parti  affectae  quam 
proxime  admovendae  sunt. 

Purgatio. — Cathartica  lenia  salina,  ex  iis  quae 
refrigerant,  plerumque  tuta  sunt,  et  semper  uti¬ 
lia,  et  injectiones  frequentes  emollientes  multum 
prosunt. 

Emplastrum  meloes  vesicatorii  ad  pectus,  ad¬ 
versum  sedem  doloris,  admotum,  ad  resolvendum 
morbum  plurimum  operae  confert,  et  repeti  de¬ 
bet,  donec  dolor,  spirandi  difficultas,  effugerint. 

Demulcentia . — Medicamenta  demulcentia  om¬ 
nia  ad  fauces  illinendas*  et  ideo  ab  acri  pituita 
quae  ejicitur,  et  quae  tussim  frequentem  excitat, 
defendendas,  saepissime  sumi  debent :  hujusmodi 
autem  medicamentorum  tria  genera  sunt,  scilicet 
Oleosa,  Glutinosa  seu  mucosa,  et  Dulcia ;  ad  pri¬ 
mum  pertinent,  oleum  amygdalinum,  oleum  oli¬ 
varum,  et  sevum  cetarium ;  haec  in  forma  emul- 
sionis  adhibentur.  Glutinosa  seu  mucosa, — hu¬ 
jusmodi  sunt,  decocta  ex  althaea,  ex  lini  semini¬ 
bus,  ex  hordeo,  acacia  Arabica  aqua  soluta,  et  his 
assimilia.  Dulcia — sunt,  mei,  glyeyrrhyza,  saccha- 
rum. 

* 

Opium . — Ex  Opio  praeparata  in  primo  stadio 
Pneumoniae,  signa  vehementiora  reddunt,  et 
igitur  periculosissima.  Quum  autem  missione 
sanguinis  et  exulceratione,  inflammatio,  dolor  et 
spirandi  difficultas  remiserunt,  opium  auxilium 
validissimum  est,  ad  mitigandum  tussim,  et  con¬ 
ducit  ad  quietem,  et  eo  modo  ad  curationem  mul¬ 
tum  confert. 

Expectorantia — medicamenta  sunt,  qua;  ex¬ 
screationem  a  pulmone  et  aspera  arteria  promo¬ 
vent.  In  Pneumonia  ex  iis  quae  usurpantur,  sunt 
scillae  maritimae  radix,  ammoniacum,  mistura  mu- 
cilaginosa,  et  inhalatio  vaporis  aquae  tepidae ;  om¬ 
nium  talium  remediorum  fere  optimum  est,  et 
etiam  cum  minimo  periculo  in  hoc  morbo  mini¬ 
stratur. 

Ad  sudorem  promovendum,  antimonium  variis 
modis  confectum,  accipi  potest ;  et  simul  ad  eun¬ 
dem  finem,  aeger  libere  diluentibus  et  pcdiluvio 
uti  debet.  Doctor  Hamilton  de  Ipswich,  se 
sub-muriatem  hydrargyri  et  opium  conjuncta, 
interdum  commode  adhibuisse  memorat. 

Regimen.— Ex  jusculo  vitulino,  vel  bovino, 
sago,  panada,  omnibusque  aliis  concoctu  facillimis, 
constare  debet.  Pro  potu,  lac  cum  aqua  mis¬ 
tum,  serum  lactis,  aqua  vel  pura  vel  acido  citrico 
acidula,  cerevisia  tenuis,  multaque  alia  hujusmodi., 
ad  libitum  usurpari  possunt. 

Exercitatio — levis  esse  debet,  qualisque  non 
debilitet.  Vestitus  esse  debet  qualis  calorem 
corporis  foveat  et  sustineat,  indusium  et  tibialia 
debent  esse  lanea,  cum  in  regionibus  praesertim 
frigidis,  homines  opportuni  sint  pulmonum  pleu¬ 
raeque  inflammationibus .  Mrcoiborrm  rttxiilst  mnin 

